Document ID: 32011D0714
Publication Date: 2011-10-11

Title and Content:
PADOMES LĒMUMS
(2011. gada 11. oktobris),
ar ko Lēmumu 1999/70/EK par dalībvalstu centrālo banku ārējiem revidentiem groza attiecībā uz Banco de Portugal ārējiem revidentiem
(2011/714/ES)
EIROPAS SAVIENĪBAS PADOME,
ņemot vērā Protokolu par Eiropas Centrālo banku sistēmas un Eiropas Centrālās bankas statūtiem, kas pievienots Līgumam par Eiropas Savienību un Līgumam par Eiropas Savienības darbību, un jo īpaši tā 27. panta 1. punktu,
ņemot vērā Eiropas Centrālās bankas Ieteikumu ECB/2011/11 (2011. gada 25. augusts) Eiropas Savienības Padomei par Banco de Portugal ārējiem revidentiem (1),
tā kā:
(1)
Eiropas Centrālās bankas (ECB) un Eurosistēmas valstu centrālo banku pārskati ir jārevidē ECB Padomes ieteiktiem un Eiropas Savienības Padomes apstiprinātiem neatkarīgiem ārējiem revidentiem.
(2)
Pašreizējo Banco de Portugal ārējo revidentu pilnvaras ir beigušās pēc 2010. finanšu gada revīzijas. Tādēļ ir jāieceļ ārējie revidenti laikposmam, kas sākas ar 2011. finanšu gadu.
(3)
Banco de Portugal ir izvēlējusies PricewaterhouseCoopers & Associados - Sociedade de Revisores Oficiais de Contas, Lda. par ārējiem revidentiem laikposmam no 2011. finanšu gada līdz 2016. finanšu gadam.
(4)
ECB Padome ir ieteikusi par Banco de Portugal ārējiem revidentiem laikposmam no 2011. finanšu gada līdz 2016. finanšu gadam iecelt PricewaterhouseCoopers & Associados - Sociedade de Revisores Oficiais de Contas, Lda.
(5)
Ir lietderīgi ievērot ECB Padomes ieteikumu un atbilstīgi grozīt Padomes Lēmumu 1999/70/EK (2),
IR PIEŅĒMUSI ŠO LĒMUMU.
1. pants
Lēmuma 1999/70/EK 1. panta 10. punktu aizstāj ar šādu:
“10. Ar šo par Banco de Portugal ārējiem revidentiem laikposmam no 2011. finanšu gada līdz 2016. finanšu gadam apstiprina PricewaterhouseCoopers & Associados - Sociedade de Revisores Oficiais de Contas, Lda.”
2. pants
Šis lēmums stājas spēkā tā paziņošanas dienā.
3. pants
Šis lēmums ir adresēts Eiropas Centrālajai bankai.
Luksemburgā, 2011. gada 11. oktobrī

Classification:
Level 1 Categories: 100148
100161
100152
Level 2 Categories: 100199
100277
100283
100230
100282
Level 3 Categories: 5283
122
2510
2106
54
4590
912
2200
All Categories: 2563
4763
60